ร้านอาหารพิงงา
เพิ่งเปิดใหม่ อยู่หน้าโรงแรมปามล์อิน
ขายอาหารเช้า ติ่มซำ อาหารพื้นเมือง ข้าวราดแกง ขนมเค้ก กาแฟ ไอศครีมete 

ร้านสวย บรรยากาศดี ราคาไม่แพง พนักงานเยอะ แต่ไม่มีสมุดเมนู ต้องดูเมนูจากป้ายค่ะ

-ปลากระบอกทอด เป็นปลากระบอกทอดขมิ้น กรอบๆโรยด้วยกระเทียมเจียวหอมๆ อร่อยสุดๆค่ะ

-น้ำพริกกุ้งเสียบ ถ้วยเล็กๆ มาพร้อมผักลวกค่ะ เป็นบล็อกโคลี่ ดอกกระหล่ำ กระหล่ำปรี ข้าวโพดอ่อน ผักกวางตุ้ง และแตงกวาค่ะ น้ำพริกกุ้งเสียบ รสชาติดีเลยค่ะ ไม่เผ็ดมาก กุ้งกรอบดีค่ะ 

-ผัดผักเหมียงกุ้งเสียบ เมนูนี้มันเยอะไปหน่อยค่ะ ผักรสชาติขมไปหน่อยค่ะ แต่กุ้งกรอบๆเค็มๆ ทานพร้อมกับข้าวก็โอเคค่ะ

-ปอเปี๊ยะทอด อันนี้แนะนำเลยค่ะ ชอบสุดๆ แป้งเหมือนว่าเค้าทำเอง เพราะไม่ใช่แป้งปอเปี๊ยะทอดทั่วไป เหมือนแป้งโรตีสายไหมอ่ะค่ะ ด้านนอกกรอบด้านในนุ่ม ไส้ปอเปี๊ยะเป็นกุ้งตัวใหญ่ทั้งตัวเลยค่ะ มีมันแกว แครอท อร่อยเลยค่ะถูกใจเป็นที่สุด อิอิ

-หมูคั่วเกลือ หมูสามชั้นทอด รสชาติไม่เค็มมากค่ะ อร่อยๆค่ะ

ทางร้านมีชุดผักมาให้ด้วยนะค่ะ

ตอนแรกคิดๆไว้ว่าทานข้าวเสร็จจะทานไปศครีมete แต่ทานไปทานมา กับข้าวอร่อย ทานจนอิ่ม เลยไม่เหลือที่ว่างในท้องให้สำหรับไอศครีม อดสะงั้น TT

*ร้านนี้มีwi-fi ให้ด้วยนะค่ะ
